คนไทยซื้อประกันพุ่ง20%
แค่3เดือนเบี้ยเฉียด1.6แสนล้าน&#8216;สุขภาพบำนาญรถยนต์&#8217;ฮอตฮิต
5 มิ.ย. 2556

แค่3เดือนเบี้ยเฉียด1.6แสนล้าน‘สุขภาพบำนาญรถยนต์’ฮอตฮิต
คปภ.เผยไตรมาสแรกธุรกิจประกันภัยทั้งระบบทำยอดขายรวม 1.59 แสนล้านบาท เพิ่มขึ้น 20.73%
นายประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ธุรกิจประกันภัยมีเบี้ยรับรวม 1.59 แสนล้านบาท เพิ่มขึ้น 20.73% จากงวดเดียวกันของปีก่อน แบ่งเป็นเบี้ยประกันภัยจากธุรกิจประกันชีวิต 1.08 แสนล้านบาท ขยายตัว 20.73% เมื่อเทียบกับช่วงเดียวกันของปีก่อน 
ทั้งนี้ ส่วนหนึ่งเป็นผลจากมาตรการของภาครัฐที่ได้มีการประชาสัมพันธ์สร้างความรับรู้ผ่านสื่อต่างๆ หลากหลายช่องทาง เพื่อให้ประชาชนวงกว้างมีความเข้าใจและเห็นความสำคัญของการประกันชีวิตมากขึ้น ประกอบกับแนวโน้มอายุขัยของประชากรที่มีค่าเฉลี่ยสูงขึ้น จากวิทยาการทางการแพทย์ที่มีพัฒนาการอย่างต่อเนื่อง ส่งผลให้ประชาชนหันมาสนใจการประกันชีวิตแบบบำนาญและการประกันสุขภาพมากขึ้น
เบี้ยจากธุรกิจประกันวินาศภัย มีจำนวน 5.10 หมื่นล้านบาท ขยายตัวได้ดีที่ 20.73% โดยการประกันภัยรถมีเบี้ยประกันภัยรับสูงสุด จำนวน 3 หมื่นล้านบาท ขยายตัว 23.70% จากช่วงเดียวกันของปีก่อน สอดคล้องกับการขยายตัวของการขายรถยนต์นั่งส่วนบุคคลที่มีการทยอยส่งมอบรถยนต์จากโครงการรถยนต์คันแรกที่มียอดค้างจองอยู่ ประกอบกับการแนะนำรถยนต์รุ่นใหม่ๆ เข้าสู่ตลาดของผู้ประกอบการ
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทย ประกันชีวิต เปิดเผยว่า บริษัทได้ออกกรมธรรม์ “เมืองไทย วัยเก๋า ทั่วไทย” ซึ่งเป็นการปรับปรุงกรมธรรม์เมืองไทย วัยเก๋า ที่เพิ่มความคุ้มครองให้สูงขึ้น
สำหรับผู้เอาประกันภัยที่มีอายุตั้งแต่ 5075 ปี วงเงินความคุ้มครองสูงสุด 5 แสนบาท จากกรมธรรม์เดิมที่คุ้มครองสูงสุดที่ 4 แสนบาท โดยความคุ้มครองในปีกรมธรรม์ที่ 12 รับ 102% ของเบี้ยประกันที่ชำระแล้ว และในปีกรมธรรม์ที่ 3 เป็นต้นไปรับจำนวนเงินเอาประกันภัยและยังให้ความคุ้มครองการเสียชีวิต ทั้งจากการเจ็บป่วยและอุบัติเหตุถึงอายุ 90 ปี ตลอดจนยังมอบความคุ้มครองอุบัติเหตุจนถึงอายุ 75 ปี โดยมีค่ารักษาพยาบาลสูงสุด 1.5 หมื่นบาทต่อครั้ง ค่าชดเชยกรณีกระดูกแตกหักจากอุบัติเหตุสูงสุดวงเงิน 1 แสนบาทต่อรอบปี จะทำการโฆษณาผ่านทีวีในวันที่ 5 มิ.ย.นี้